b'\n_START_ARTICLE_\nTuskulski grofje\n_START_SECTION_\nZgodovinsko ozadje\n_START_PARAGRAPH_\nTuskulski grofje  (Grofje od Tuskula; latinsko Comites de Tuscolana; angle\xc5\xa1ko Counts of Tusculum; italijansko Conti di Tuscolo; nem\xc5\xa1ko Tuskulaner - tudi Tuskulanski grofje) je bila najmo\xc4\x8dnej\xc5\xa1a svetovljanska plemi\xc5\xa1ka rodbina v Laciju, blizu Rima, v dandana\xc5\xa1nji Italiji. Najmogo\xc4\x8dnej\xc5\xa1a je bila med 10. In 12. stoletjem. Precej pape\xc5\xbeev in protipape\xc5\xbeev skozi 11. stoletje je izhajalo iz njihovih vrst. Oni so ustvarili in izpopolnili politi\xc4\x8dno obliko pape\xc5\xa1kega plemstva, skozi katero je bilo mogo\xc4\x8de izvoliti pape\xc5\xbee le izmed rimskega plemstva. Obdobje, ko je obvladovala pape\xc5\xa1tvo \xc5\xbeenska veja Tuskulanov, ozna\xc4\x8dujejo zgodovinarji kot Mra\xc4\x8dno stoletje (latinsko Saeculum obscurum), deloma tudi kot pornokracijo \xe2\x80\x93 \xc4\x8deprav je treba Liutprandovo opisovanje pohuj\xc5\xa1ljivih dogodkov brati s pridr\xc5\xbekom, saj niti ne prikriva svoje pristranskosti in sovra\xc5\xa1tva do \xc2\xbbnekaterih ljudi\xc2\xab, ki jih je \xc2\xbbimel v \xc5\xbeelodcu\xc2\xab. _NEWLINE_Tuskulski grofje so obvladovali rimsko versko in svetno politiko ve\xc4\x8d kot skozi stoletje. Vplivali so na vladanje pape\xc5\xbeev, a poleg tega skozi slu\xc5\xbebo senatorjev in konzulov obvladovali civilno \xc5\xbeivljenje. Ve\xc4\x8dinoma so bili naklonjeni bizantinskim cesarjem ter se zoperstavljali svetorimsko-nem\xc5\xa1kim vladarjem. _NEWLINE__NEWLINE_Po letu 1049 je z imenovanjem Leona IX.  \xc2\xbbtuskulsko pape\xc5\xa1tvo\xc2\xab\xc2\xa0pri\xc5\xa1lo do svojega konca. Napake vtikanja svetne oblasti v cerkvene zadeve so kot odziv spro\xc5\xbeile na neki na\xc4\x8din klinijsko gibanje ter gregorijansko reformo. Spremenjene razmere po letu 1062 so povzro\xc4\x8dile, da so Tuskulski grofje prestopili na stran svetorimskih cesarjev iz zoper rimske cerkvene prenovitelje. 1059 je Nikolaj II.  z odlokom In nomine Domini, ki je nastal pod vplivom ali v obdelavi vplivnega prenovitelja - kardinala Humberta \xe2\x80\x93 napravil konec plemi\xc5\xa1ko-pape\xc5\xa1ki vladavini, pa tudi pripravil osnovo za \xc5\xa1e te\xc5\xbeji \xe2\x80\x93 investiturni boj.'